
ముంబై: హెచ్డిఎఫ్సి బ్యాంకు జనవరి-మార్చి త్రైమాసికంలో మార్కెట్ అంచనాలను మించిన ఫలితాలను ప్రకటించింది. ఈ త్రైమాసికంలో బ్యాంకు 21,560 కోట్ల రూపాయల రాబడిపై 3,990 కోట్ల రూపాయల నికరలాభం ప్రకటించింది. గతేడాది ఇదే త్రైమాసికంలో బ్యాంకు రాబడి 18,862 కోట్ల రూపాయలుండగా నికరలాభం 3,374 కోట్ల రూపాయలుంది. గతేడాదితో పోలిస్తే రాబడి 14 శాతం నికరలాభం 18 శాతం వృద్ధి చెందాయి. ఈ త్రైమాసికంలో బ్యాంకు ఎనలిస్టుల అంచనాలను అధిగమించి 9,055 కోట్ల రూపాయల నికరవడ్డీ రాబడిని సాధించింది. గతేడాది సాధించిన నికర వడ్డీ రాబడి 7,453 కోట్ల రూపాయలతో పోలిస్తే ఇది 21.29 శాతం ఎక్కువ. ఇతర ఆదాయం ఈ త్రైమాసికంలో 20 శాతం వృద్ధితో రూ.2,865 కోట్ల నుంచి రూ.3,446 కోట్లకు చేరింది. నాలుగో త్రైమాసికంలో స్థూల ఎన్పిఎల మొత్తం 12.5 శాతం వృద్ధితో 5232 కోట్ల రూపాయల నుంచి 5885 కోట్ల రూపాయలకు చేరాయి. ఈ త్రైమాసికంలో మొండిపద్దుల కోసం కేటాయింపులు కూడా భారీగా పెంచాల్సి వచ్చింది. గతేడాది ఇదే త్రైమాసికంలో కేవలం 662 కోట్ల రూపాయలున్న కేటాయింపులు ఈ ఏడాది 90 శాతం ఎక్కువగా 1261 కోట్ల రూపాయలకు చేరాయి. బ్యాంకు షేరు ధర శుక్రవారం నాడు 2.3 శాతం పెరుగుదలతో 1496 రూపాయల వద్ద ముగిసింది.

mumbai: hechdiesi byaanku janavari-marchi traimaasikamlo market anchanaalanu minchina phalitaalanu prakatinchindi. ee traimaasikamlo byaanku 21,560 kotla roopaayala rabadipai 3,990 kotla roopaayala nikaralaabham prakatinchindi. gatedadi ide traimaasikamlo byaanku rabadi 18,862 kotla roopaayalundagaa nikaralaabham 3,374 kotla roopaayalundi. gtedadito poliste rabadi 14 saatam nikaralaabham 18 saatam vruddhi chendaayi. ee traimaasikamlo byaanku enalistula anchanaalanu adhigaminchi 9,055 kotla roopaayala nikaravaddi rabadini saadhinchindi. gatedadi saadhinchina nikara vaddi rabadi 7,453 kotla roopaayalatho poliste idhi 21.29 saatam ekkuva. itara aadaayam ee traimaasikamlo 20 saatam vruddhitho roo.2,865 kotla nunchi roo.3,446 kotlaku cherindi. naalugo traimaasikamlo sthoola npll mottam 12.5 saatam vruddhitho 5232 kotla roopaayala nunchi 5885 kotla roopaayalaku cherayi. ee traimaasikamlo mondipaddula kosam ketayimpulu kuudaa bhariga penchalsi vachindi. gatedadi ide traimaasikamlo kevalam 662 kotla roopaayalunna ketayimpulu ee edaadi 90 saatam ekkuvagaa 1261 kotla roopaayalaku cherayi. byaanku sheru dhara sukravaaram naadu 2.3 saatam perugudalato 1496 roopaayala vadda mugisindi.